ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
கழிவுநீர் மற்றும் திடக் கழிவுகளின் சுத்திகரிப்புக்கான புதிய தொழில்நுட்பம்: சிஐஎஸ்ஆர் - ஐஐசிடி விஞ்ஞானிகள் கண்டுபிடிப்பு
கழிவுநீர் மற்றும் கரிம திடக் கழிவுகளின் ஒருங்கிணைந்த சுத்திகரிப்புக்கான புதிய உயர் விகித உயிரி-மீத்தேனேற்ற தொழில்நுட்பத்தை அறிவியல் மற்றும் தொழில் ஆராய்ச்சி கவுன்சிலின்  - இந்திய ரசாயண தொழில்நுட்ப கழக விஞ்ஞானிகள் உருவாக்கியுள்ளனர்.
கழிவுநீர் மற்றும் கரிம திடக் கழிவுகளின் ஒருங்கிணைந்த சுத்திகரிப்புக்கான புதிய உயர் விகித உயிரி-மீத்தேனேற்ற தொழில்நுட்பம் மற்றும் இணை உற்பத்தியாக வரும் உயிரி எரிவாயு மற்றும் உயிரி உரம் ஆகியவை நிலத்தடி நீர் மற்றும் கழிவு நீரை குடிநீராக்கும். இந்த தொழில்நுட்பத்தை நாட்டின் பல பகுதிகளில் கழிவு நீர் மற்றும் கரிம திட கழிவு சுத்திகரிப்புக்கு பயன்படுத்த முடியும்.
சிஎஸ்ஐஆர்-ஐஐசிடி விஞ்ஞானிகள் டாக்டர் ஏ. கங்காக்னி ராவ், டாக்டர் எஸ்.ஸ்ரீதர் ஆகியோர் இணைந்து இந்த உயிரி மீத்தேனேற்ற தொழில்நுட்பத்தை, ஏஜிஆர்  தொழில்நுட்பத்தின் அடிப்படையில் உருவாக்கியுள்ளனர்.
இதன் மூலம் கரிம திட கழிவுகளை சுத்திகரிக்க முடியும். அதோடு நேனோ வடிகட்டுதல் அமைப்புடன் இணை உற்பத்தியாகும் உயிரி வாயு, உயிரி உரம் ஆகியவை கிடைக்கிறது.
இந்த ஏஜிஆர் மற்றும் நேனோ வடிகட்டுதல் தொழில்நுட்பங்கள் களத்தில் வெற்றிகரமாக சோதிக்கப்பட்டுள்ளன. இந்த தொழில்நுட்பம் மூலம் 50,000 முதல் 1 லட்சம் மக்கள் தொகை கொண்ட நகர்ப்புற மற்றும் உள்ளாட்சி அமைப்புகள் பயனடைய முடியும் என டாக்டர் ராவ் மற்றும் டாக் ஸ்ரீதர் ஆகியோர் தெரிவித்துள்ளனர்.
திட கழிவுகளையும், கழிவுநீரையும், பொதுவான சுத்திகரிப்புக்கு அனுப்புவதற்கு பதில், இந்த தொழில்நுட்பம் மூலம் கழிவுகளை சேகரிக்கும்
இடத்திலேயே சுத்திகரிக்க முடியும். இந்த ஒருங்கிணைந்த அணுகுமுறையை நாட்டின் எந்த பகுதியிலும் பயன்படுத்த முடியும். 2 முதல் 4 மில்லியன் லிட்டர் கழிவு நீர் மற்றும் 5 முதல் 10 மெட்ரிக் டன் திட கழிவு சேகரிக்கும் இடங்களில் இந்த தொழில்நுட்பம் மூலம் சுத்திகரிக்க முடியும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751723
பிரதமர் அலுவலகம்
சுதந்திர தினத்தை முன்னிட்டு நாட்டு மக்களுக்கு பிரதமர் வாழ்த்து
சுதந்திர தினத்தை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
ட்விட்டர் பதிவில் அவர் தெரிவித்திருப்பதாவது:-
“சிறப்புமிக்க இந்த சுதந்திர தினத்தன்று அனைவருக்கும் வாழ்த்துகள். ஜெய்ஹிந்த்!
சட்டம் மற்றும் நீதித்துறை அமைச்சகம்
திருமணமான முஸ்லீம் பெண்களின் உரிமைகளைப் பாதுகாக்க
முத்தலாக் மூலம் விவாகரத்து செய்வதைத் தடுக்க
முஸ்லீம் பெண்கள்  மசோதா 2019க்கு மத்திய அமைச்சரவை ஒப்புதல்
வரவிருக்கும் நாடாளுமன்றக் கூட்டத்தொடரில் இந்த மசோதா நாடாளுமன்றத்தின் ஒப்புதலுக்கு முன்வைக்கப்படும்
“அனைவரோடும் இணைந்து, அனைவருக்குமான வளம், அனைவரது நம்பிக்கையையும் பெறுவது” என்பதே பிரதமர் திரு. நரேந்திர மோடியின் தலைமையிலான தேசிய ஜனநாயக கூட்டணி அரசின் தாரக மந்திரம் ஆகும். மக்களுக்கு அளித்த வாக்குறுதிகளில் ஒன்றை நிறைவேற்றும் வகையில் முஸ்லீம் பெண்கள்  இரண்டாவது அவசர சட்டம் 2019  க்குப் பதிலாக முன்வைக்கவுள்ள முஸ்லீம் பெண்கள்  மசோதா 2019 க்கு பிரதமர் திரு. நரேந்திர மோடியின் தலைமையில் கூடிய மத்திய அமைச்சரவை தனது ஒப்புதலை வழங்கியது.
தாக்கம்:
இந்த மசோதா பாலின சமத்துவத்தை உறுதிப்படுத்துவதாகவும் முஸ்லீம் பெண்களுக்கு பாலின ரீதியான நீதியை வழங்குவதாகவும் அமையும். திருமணமான முஸ்லீம் பெண்களின் உரிமைகளையும் இந்த மசோதா பாதுகாப்பதோடு அவர்களின் கணவர்கள் முத்தலாக் சொல்வதன் மூலம் விவாகரத்து செய்வதையும் தடுக்கும். வரவிருக்கும் நாடாளுமன்றக் கூட்டத் தொடரில் இந்த மசோதா நாடாளுமன்றத்தில் அறிமுகப்படுத்தப்படும்.
விளைவுகள்:
முத்தலாக் முறையை பயன்படுத்துவதை இந்த மசோதா செல்லாத ஒன்று எனவும் சட்டவிரோதமானது எனவும் அறிவிக்க தீர்மானிக்கிறது.
இத்தகைய குற்றத்திற்கு மூன்று ஆண்டுகள் வரை சிறைத்தண்டனையும் அபராதமும் விதிக்கவும் இந்த மசோதா வகைசெய்கிறது.
திருமணமான பெண்களுக்கும் அவர்களை சார்ந்துள்ள குழந்தைகளுக்கும் ஜீவனாம்சத் தொகை வழங்கவும் இந்த மசோதா வகை செய்கிறது.
இவ்வாறு முத்தலாக் சொல்லப்பட்ட திருமணமான முஸ்லீம் பெண்மணியோ அல்லது அவருக்கு ரத்த ரீதியான அல்லது திருமணம் மூலமான உறவினர் எவரொருவரும் காவல் நிலைய பொறுப்பு அதிகாரியிடம் இத்தகைய குற்றம் பற்றிய தகவலை தெரிவித்தாரெனில் அத்தகைய குற்றத்தை பிணையில் விடவியலாத ஒரு குற்றமாகவும் ஆக்க இந்த மசோதா திட்டமிட்டுள்ளது.
முத்தலாக் சொல்லப்பட்ட முஸ்லீம் பெண் வற்புறுத்தினால் குற்றவியல் நீதிபதியின் அனுமதியுடன் இந்தக் குற்றம் மேலும் வலுவுடையதாக ஆக்கப்படும்.
குற்றவியல் நீதிபதி எவரொருவரும் குற்றம் சாட்டப்பட்டவருக்கு பிணை வழங்குவதற்கு முன்பாக இவ்வாறு முத்தலாக் சொல்லப்பட்ட திருமணமான முஸ்லீம் பெண்மணியின் கருத்தைக் கேட்க வேண்டும் என்றும் இந்த மசோதா வரையறை செய்கிறது.
முஸ்லீம் பெண்கள்  இரண்டாவது அவசர சட்டம் 2019  போன்றதாகவே இந்த முஸ்லீம் பெண்கள்  மசோதா 2019-ம் அமைகிறது.
பாதுகாப்பு அமைச்சகம்
கடற்படை கிழக்கு மண்டல தலைமை அதிகாரியாக வைஸ் அட்மிரல் அஜேந்திர பகதூர் சிங் பொறுப்பேற்பு
கடற்படை கிழக்கு மண்டல தலைமை அதிகாரி பொறுப்பை வைஸ் அட்மிரல் அதுல் குமார் ஜெயினிடமிருந்து, வைஸ் அட்மிரல் அஜேந்திர பகதூர் சிங் இன்று ஏற்றுக் கொண்டார்.
கிழக்கு மண்டல கடற்படை தளத்தில் நடந்த அணிவகுப்பு மரியாதையை ஏற்றுக் கொண்ட வைஸ் அட்மிரல் அஜேந்திர பகதூர் சிங், கிழக்கு மண்டல கடற்படையின் பல பிரிவுகளையும் ஆய்வு செய்தார். இதில் கடற்படை உயர் அதிகாரிகள், போர்கப்பல்கள் மற்றும் நீர்மூழ்கி கப்பல்களின் தலைமை அதிகாரிகள் கலந்து கொண்டனர்.
பின்னர் விசாகப்பட்டினம் கடற்கரை சாலையில் உள்ள போர் நினைவுச் சின்னத்தில், அட்மிரல் அஜேந்திர பகதூர் சிங், மலர் வளையம் வைத்து, வீர மரணம் அடைந்த வீரர்களுக்கு மரியாதை செலுத்தினார்.
இவர் கடற்படையில் 1983ம் ஆண்டு சேர்ந்தார். நேவிகேஷன் நிபுணரான இவர், கடற்படையில் கடந்த 38 ஆண்டு காலமாக பல பதவிகளை வகித்துள்ளார்.
ஐஎன்எஸ் விராட், வீர், விந்தயகிரி, திரிசூல் போன்ற கடற்படை கப்பல்களில் தலைமை அதிகாரியாகவும் பணியாற்றியுள்ளார்.
கடற்படையில் இவரது சிறந்த சேவையைப் பாராட்டி கடந்த 2011ம் ஆண்டு விசிஷ்ட் சேவா பதக்கமும், கடந்த 2016ம் ஆண்டு அதி விசிஷ்ட் சேவா பதக்கமும் வழங்கப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1701715
-------
(Visitor Counter : 166
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதமரின் ஸ்வாநிதித் திட்டம்: நடைபாதை வியாபாரிகள் அமோக வரவேற்பு
பிரதமரின் நடைபாதை வியாபாரிகள் தற்சார்பு நிதியான பிரதமரின் ஸ்வாநிதி திட்டத்தின் கீழ் 25 லட்சத்திற்கும் அதிகமான விண்ணப்பங்கள் வந்து சேர்ந்துள்ளன. இவற்றில் 12 லட்சத்திற்கும் அதிகமான விண்ணப்பங்களுக்கு ஒப்புதல் அளிக்கப்பட்டு 5.35 லட்சம் கடன்கள் வழங்கப்பட்டுள்ளன. உத்தரப்பிரதேசம் மாநிலத்தில் இதுவரை பெறப்பட்டுள்ள 6.5 லட்சத்திற்கும் அதிகமான விண்ணப்பங்களில் 3.27 லட்சம் விண்ணப்பங்களுக்கு ஒப்புதல் அளிக்கப்பட்டு 1.87 லட்சம் கடன்கள் இதுவரை வழங்கப்பட்டு உள்ளன.
கொவிட்-19 காரணமாக தங்கள் சொந்த ஊர்களுக்குச் சென்றுள்ள வியாபாரிகள் ஊர் திரும்பிய பிறகு, இந்தத் திட்டத்தின் மூலம் கடன்களைப் பெற்றுப் பயனடையலாம். கடன் பெறுவதற்கு வியாபாரிகள் சுலபமாக தாங்களாகவே இணையதளம் வாயிலாகவோ அல்லது வங்கிகள் அல்லது நகராட்சி அலுவலகங்களுக்குச் சென்றோ விண்ணப்பிக்கலாம். கடன் தொகையை வங்கிகள் நேரடியாக மக்களின் வீடுகளுக்குச் சென்று வழங்குகின்றன. வங்கி ஊழியர்களின் பங்களிப்பு குறித்து மகிழ்ச்சி தெரிவித்துள்ள பிரதமர் திரு நரேந்திர மோடி, “ஒருகாலத்தில் நடைபாதை வியாபாரிகள் வங்கியினுள் நுழையாமல் இருந்தனர். இன்று வங்கியே அவர்களது வீடுகளுக்குச் செல்கின்றது” என்று குறிப்பிட்டுள்ளார்.
இந்தத் திட்டத்தின் மூலம் கடன் பெற்றுள்ள ஏராளமான வியாபாரிகள் குறித்த காலத்திற்குள்ளாக தங்களது கடனை திருப்பி செலுத்தி உள்ளனர். இந்தத் திட்டத்தின் செயல்பாடு குறித்து ட்விட்டரில் கருத்து தெரிவித்துள்ள மத்திய வீட்டுவசதி மற்றும் நகர்ப்புற விவகாரங்கள் துறை இணை அமைச்சர்  திரு ஹர்தீப் சிங் புரி, நாட்டின் வளர்ச்சியில் ஒவ்வொரு குடிமகனும் பங்கெடுத்துக் கொள்ளும் வகையிலான இந்தத் திட்டம், தற்சார்பு இந்தியாவை உருவாக்கும் பாதையில் ஒரு சிறந்த முயற்சி என்று கூறியுள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1673685
மத்திய அமைச்சரவை
கூட்டு ஆராய்ச்சி தொடர்பாக இந்திய விண்வெளி அறிவியல் மற்றும் தொழில்நுட்ப மையம்  மற்றும் நெதர்லாந்தின் டெல்ப்ட் தொழில்நுட்ப பல்கலைக்கழகம் ஆகியவற்றின் புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்
கூட்டு ஆராய்ச்சி தொடர்பாக இந்திய விண்வெளி அறிவியல் மற்றும் தொழில்நுட்ப மையம்  மற்றும் நெதர்லாந்தின் டெல்ப்ட் தொழில்நுட்ப பல்கலைக்கழகம் ஆகியவை செய்து கொண்ட புரிந்துணர்வு ஒப்பந்தத்துக்கு மத்திய அமைச்சரவை ஒப்புதல் அளித்துள்ளது.
மத்திய அமைச்சரவை கூட்டம் பிரதமர் திரு நரேந்திர மோடி தலைமையில் இன்று நடந்தது. இதில் பல முடிவுகளுக்கு ஒப்புதல் அளிக்கப்பட்டது.
கல்வித் திட்டங்களை மேற்கொள்ளவும், மாணவர்கள் மற்றும் பேராசிரியர்களுடன் கூட்டு ஆராய்ச்சி மேற்கொள்ளவும், இந்திய விண்வெளி அறிவியல் மற்றும் தொழில்நுட்ப மையம் மற்றும் நெதர்லாந்தின் ‘தி டெல்ப்ட் தொழில்நுட்ப பல்கலைக்கழகம்’ இடையே புரிந்துணர்வு ஒப்பந்தம் கடந்த ஏப்ரல் 9 மற்றும் மே 17 ஆம் தேதிகளில் அந்தந்த மையங்களில் கையெழுத்திடப்பட்டு மின்னஞ்சல் மூலம் பரிமாறப்பட்டது.
புரிந்துணர்வு ஒப்பந்தத்தின் விபரங்கள்:
மாணவர்களை பரிமாறிக் கொள்ளும் திட்டம்: இரு தரப்பினரும், இளநிலை, முதுநிலை மற்றும் ஆய்வு படிப்பு மாணவர்களை பரிமாறிக்கொள்ளலாம். இத்திட்டத்தின் கீழான ஆய்வுகளை , இருதரப்பினரும் பரஸ்பரம் ஆலோசித்து முடிவு செய்துக் கொள்ளலாம்.
இரட்டை பட்டம்: இரு தரப்பினரும் சிறப்பு பாடத்திட்டத்தை உருவாக்கி, மாணவர்களுக்கு சொந்த கல்வி நிறுவனத்தின் முதல் பட்டத்துடன், கூடுதலாக இரண்டாவது பட்டத்தை வழங்கி கொள்ளலாம்.
பேராசிரியர்கள் பரிமாற்றம்: கூட்டாக உருவாக்கப்படும் பாடத்திட்டங்களை நடத்த, இரு நிறுவனங்களும் பேராசிரியர்களை பரிமாற்றம் செய்துக் கொள்ளலாம்.
கூட்டு ஆராய்ச்சி: ஆராய்ச்சி திட்டங்களை இரு நிறுவனங்களின் பேராசிரியர்களும் அடையாளம் கண்டு கூட்டு ஆராய்ச்சி மேற்கொள்ளலாம்.
பயன்கள்:
இந்த புரிந்துணர்வு ஒப்பந்தம் மூலம் பேராசிரியர்கள், மாணவர்கள் மற்றும் ஆராய்ச்சியாளர்கள், அறிவியல் வெளியீடுகள் மற்றும் தகவல்களை பரிமாறிக் கொள்ள முடியும். ஆய்வு கூட்டங்கள், பி.எச்.டி படிப்புகள், இரட்டை பட்டப்படிப்பு போன்றவற்றை கூட்டாக மேற்கொள்ள முடியும். அறிவியல் மற்றும் தொழில்நுட்பத்துறையில் புதிய ஆராய்ச்சிகளுக்கும் இந்த ஒப்பந்தம் ஊக்கம் அளிக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742286
----
(
தேர்தல் ஆணையம்
கேரளாவில் மாநிலங்களவைக்கான இடைத்தேர்தல் ஒத்திவைப்பு
கேரளாவில் இருந்து மாநிலங்களவைக்கு தேர்ந்தெடுக்கப்பட்ட திரு ஜோஸ் கே மணி தனது பதவியை ராஜினாமா செய்ததை தொடர்ந்து 2021 ஜனவரி 11 முதல் அந்த இடம் காலியாக உள்ளது.
மக்கள் பிரதிநிதித்துவ சட்டம் 1951-ன் 151 ஏ பிரிவின் படி, ஒரு இடம் காலியான 6 மாதத்திற்குள் அது நிரப்பப்பட வேண்டும்.
இதுகுறித்து இன்று ஆய்வு செய்த தேர்தல் ஆணையம், நாட்டில் ஏற்பட்டுள்ள கொவிட்-19 இரண்டாம் அலையால் நிலவும் சூழ்நிலையின் காரணமாக, இடைத்தேர்தலை தற்போது நடத்துவது உகந்ததாக இருக்காது என்று முடிவெடுத்தது.
நிலைமை சீரடைந்தவுடன் மேற்கண்ட இடைத்தேர்தல் நடத்தப்படும்.
மாநிலத்தில் இருந்து வரப்பெறும் தகவல்கள் மற்றும் பெருந்தொற்று சூழ்நிலையை ஆய்வு செய்த பின்னர், இடைத்தேர்தல் நடத்துவது குறித்த முடிவை சரியான நேரத்தில் தேர்தல் ஆணையம் எடுக்கும்.
வணிகம் மற்றும் தொழில்துறை அமைச்சகம்
பொருளாதார ஒத்துழைப்புக்கான இந்தியா – செக் கூட்டு ஆணையத்தின் கூட்டம் பிராகில் நடைபெற்றது
பொருளாதார ஒத்துழைப்புக்கான இந்தியா – செக் கூட்டு ஆணையத்தின் 11-வது அமர்வு அக்டோபர் 22, 23 தேதிகளில் பிராகில் நடைபெற்றது. இந்தியா சார்பிலான தூதுக் குழுவிற்கு மத்திய தொழில் வர்த்தகம், நுகர்வோர் நலன், உணவு மற்றும் பொதுவிநியோகத் துறை இணையமைச்சர் திரு. சி.ஆர். சவுத்ரி தலைமை தாங்கினார். செக் தரப்பிலான தூதுக் குழுவிற்கு அந்நாட்டின் தொழில் வர்த்தகத் துறை அமைச்சர் திருமதி. மார்தா நோவகோவா தலைமை வகித்தார். பொருளாதாரத் துறையில் இருநாடுகளுக்கு இடையேயான உறவுகளை வலுப்படுத்துவது மற்றும் மேலும் விரிவுபடுத்துவதில் பரஸ்பர விருப்பத்தை இந்த அமர்வின் முடிவுகள் தெரிவித்தன.
2015-ஆம் ஆண்டு ஜனவரி மாதம் புதுதில்லியில் நடைபெற்ற கூட்டு ஆணையத்தின் 10-வது அமர்விலிருந்து இதுவரையிலான வர்த்தக வளர்ச்சிகளை இருதரப்பினரும் ஆய்வு செய்தனர். வர்த்தகம் அதிகரித்து வரும் போக்கினை அவர்கள் வரவேற்றனர். 2017-ல் வர்த்தகப் பரிவர்த்தனை சாதனை அளவாக அதிகரித்திருப்பதற்குப் பாராட்டுத் தெரிவித்தனர். இந்தப் பரிமாற்றம் பெரும்பாலும் சமச்சீரான நிலையில் இருந்ததாகவும் குறிப்பிட்டனர். இருப்பினும், தற்போதுள்ள ஆதார வளங்கள், வர்த்தக நிலையில் முழுமையாகப் பிரதிபலிக்கவில்லை என்று கருத்து தெரிவித்த கூட்டு ஆணையம் இதனை மேலும் சரி செய்ய வேண்டும் என்று கூறியது. இந்தியாவின் புள்ளிவிவரக் கணக்குப்படி, 2016 – 2017ல் இந்தியா - செக் குடியரசு இடையேயான இருதரப்பு வர்த்தகம் 100 கோடி அமெரிக்க டாலர்களைத் தாண்டியுள்ளது என்று இந்தியத் தரப்பில் தெரிவிக்கப்பட்டது.
நித்தி ஆயோக்
ஸ்டெம், விண்வெளி கல்வியை ஊக்குவிக்க 100 அடல் ஆய்வகங்கள் : இஸ்ரோ திட்டம்
நாடு முழுவதும் ஸ்டெம் , விண்வெளி கல்வி மற்றும் விண்வெளி தொழில்நுட்பம் சம்பந்தமான புதுமைகளை பள்ளி மாணவர்களுக்கு வழங்கும் வகையில் இந்திய விண்வெளி ஆராய்ச்சி நிறுவனமான இஸ்ரோ, 100 அடல் ஆய்வகங்களைப் பயன்படுத்த இருப்பதாக இன்று காணொலி வாயிலாக நடைபெற்ற நிகழ்ச்சி ஒன்றில் அடல் புதுமை இயக்கம், நிதி ஆயோக், இஸ்ரோ ஆகியவை அறிவித்துள்ளன.
இந்த நிகழ்ச்சியில் சிறப்புரை வழங்கிய நிதி ஆயோக்கின் துணைத் தலைவர் டாக்டர் ராஜிவ்குமார், “தற்சார்பு இந்தியாவை உருவாக்குவதற்காக இந்திய அரசின் பல்வேறு துறைகளும் அமைச்சகங்களும் செயல்பட்டு வருகின்றன என்பதை அறிந்து மிகுந்த மகிழ்ச்சி அடைகிறேன். நிதி ஆயோக் மற்றும் இஸ்ரோ ஆகியவற்றுக்கு இடையேயான கூட்டு முயற்சி இது போன்ற நடவடிக்கைகளுக்கு எடுத்துக்காட்டாக விளங்குகிறது.
நமது நாட்டின் சிறந்த மனிதர்களிடமிருந்து, இளம் விண்வெளி ஆராய்ச்சியாளர்களும், விண்வெளி வீரர்களும் பல்வேறு அரிய தகவல்களைக் கற்கவும், அவர்கள் சார்ந்துள்ள பள்ளிகள், குடும்பம் மற்றும் சமூகங்களுக்கு முன்மாதிரியாக விளங்கவும் இது ஒரு மிகச்சிறந்த வாய்ப்பு” என்று கூறினார்.
இந்த நிகழ்ச்சியில் கலந்துகொண்ட இஸ்ரோ தலைவர் டாக்டர் கே சிவன், பாரம்பரிய கல்வி முறையோடு ஒப்பிடுகையில் இந்த புதிய முயற்சி பள்ளி குழந்தைகளிடையே செய்முறைக் கல்வியையும், புதுமையையும் ஊக்குவிக்க உதவியாக இருக்கும் என்று நம்பிக்கை தெரிவித்தார். திட்டத்தை அடிப்படையாகக் கொண்ட இந்தக் கல்வி முறை பள்ளி நாட்கள் முதலே மாணவர்களிடையே ஆராய்ச்சி குறித்த எண்ணத்தை மேம்படுத்தும் என்று அவர் கூறினார்.
ஸ்ரீஹரிகோட்டாவிலிருந்து செயற்கைக்கோள்கள் ஏவுவதைக் காண பார்வையாளர்களாக வருகை தருமாறு அடல் ஆய்வகங்களுடன் தொடர்புள்ள மாணவர்களுக்கு அவர் அழைப்பு விடுத்தார்.
இளம் மாணவர்கள் தங்களது எண்ணங்களை செயலாக்கவும், புதுமையான திறன்களைக் கற்கவும் அடல் ஆய்வகங்கள் வழிவகை செய்கின்றன.
தொழில் முனைவையும், புதுமையையும் ஊக்குவிக்கும் வகையில் அடல் புதுமை இயக்கம், நிதி ஆயோக் ஆகியவை நாடு முழுவதும் 7000 ஆய்வகங்களை நிறுவி, அதன் வாயிலாக 6 முதல் 12-ஆம் வகுப்பு வரை பயிலும் சுமார் 30 லட்சத்திற்கும் அதிகமான மாணவர்களிடையே பிரச்சினைகளுக்கு தீர்வு காணுவது, புதுமையான எண்ணங்களை புகுத்துவது போன்ற திறன்களை ஏற்படுத்தி வருகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1687635
----
(Visitor Counter : 263
சமூக நிதி மற்றும் அதிகாரமளித்தல் அமைச்சகம்
மாற்றுத் திறனாளிகளுக்கு அதிகாரமளித்தல்துறையும்அகமதாபாத்தில்உள்ள இந்திய தொழில் முனைவோர் மேம்பாட்டு நிறுவனமும் இணைந்து 3000 மாற்றுத் திறனாளிகள் தொழில் தொடங்குவதற்கான திட்டங்களுக்குஉதவுகின்றன
இந்திய தொழில் முனைவோர் மேம்பாட்டு நிறுவனமும் , மத்திய அரசின் சமூக நீதி மற்றும் அதிகாரமளித்தல் அமைச்சகத்தின் மாற்றுத் திறனாளிகளுக்கு அதிகாரமளித்தல் துறையும் இணைந்து  பெருநிறுவன சமூக பொறுப்புணர்வு நடவடிக்கைகளின் கீழ் வாழ்வாதாரத்தை மேம்படுத்துவதற்கான வட்டமேஜை மாநாட்டை நடத்தின.
மாற்றுத்திறனாளிகள் அதிகாரமளித்தல் துறைச் செயலாளர் திரு ராஜேஷ் அகர்வால், ஈ.டி.ஐ.ஐ இயக்குநர் ஜெனரல் டாக்டர் சுனில் சுக்லா, முன்னணி நிறுவனங்களின் தலைவர்கள் இது தொடர்பான விழாவில் கலந்து கொண்டனர். 1500 தொழில்நுட்பம் சார்ந்த நிறுவனங்கள், 1500 பொது நிறுவனங்கள் உட்பட மாற்றுத் திறனாளிகளால் 3000 புதிய தொழில் நிறுவனங்களை நிறுவுவதற்கான வழிகாட்டுதல்கள் மற்றும் நடவடிக்கைகளை மேற்கொள்வதற்கான செயல்திட்டங்கள் இந்தக் கூட்டத்தில் ஆலோசிக்கப்பட்டது.
3000 மாற்றுத் திறனாளிகள் தலைமையில் நிறுவனங்களை உருவாக்கும் இலக்கை அடைவது தொடர்பான செயல் திட்டங்கள் இதில் வகுக்கப்பட்டன.
நிகழ்ச்சியில் பேசிய மாற்றுத்தினாளிகளுக்கு அதிகாரமளித்தல் துறைச் செயலாளர் திரு ராஜேஷ் அகர்வால், மாற்றுத்திறனாளிகள் எதிர்கொள்ளும் பல சவால்கள் உள்ளன என்று கூறினார். மாற்றுத் திறனாளிகள் மீது சமூகத்தில் தற்போது ஏற்பட்டுள்ள நல்ல மாற்றங்களையும் அவர் எடுத்துரைத்தார்.
மாற்றுத் திறனாளிகளின் திறன் மேம்பாட்டிற்கான தேசிய செயல் திட்டங்கள் குறித்து மாற்றுத்திறனாளிகளுக்கு அதிகாரமளித்தல் துறை துணை இயக்குநர் திரு கிஷோர் பி. சுர்வாடே விளக்கினார்.
மாற்றுத் திறனாளிகளின் திறன் மேம்பாடு மற்றும் வேலைவாய்ப்புக்காக புதிதாக தொடங்கப்பட்ட டி.இ.பி.டபிள்யூ.டி பி.எம் தக்ஷ் போர்ட்டலின் அம்சங்களை விளக்கும் வீடியோ திரையிடப்பட்டது.
டாக்டர் சுனில் சுக்லா கூறுகையில், "ஒரு சமூகமாக, அனைவரையும் உள்ளடக்கிய வளர்ச்சியைப் பற்றி நாம் சிந்திக்க வேண்டிய நேரம் இது, இதில் மாற்றுத் திறனாளிகளுக்கு அதிகாரமளிப்பது நமது முன்னுரிமையில் அதிகமாக இருக்க வேண்டும். நிலையான தொழில் வாய்ப்புகள், தொழில் முனைவோர் வாய்ப்புகளை உருவாக்குவதுடன், மாற்றுத் திறனாளிகளுக்கு உரிய பயிற்சியும், கையடக்க வசதியும் கிடைப்பதை உறுதி செய்ய வேண்டும். அனைத்து மட்டங்களிலும் சமத்துவம் மற்றும் உள்ளடக்கத்தை வளர்ப்பதற்கு பணியிடங்களிலும் சமூக கட்டமைப்பின் பல்வேறு மட்டங்களிலும் சிறந்த நடைமுறைகளை நிறுவுவதும் முக்கியம்.
டாக்டர் ராமன் குஜ்ரால், மாற்றுத் திறனாளிகளுக்கு அதிகாரமளிக்க கார்ப்பரேட் நிறுவனங்கள் மேற்கொண்டுள்ள பல்வேறு திட்டங்கள் குறித்து விவாதித்து, 266 திறன் பயிற்சித் திட்டங்கள் மூலம் இதுவரை 8,533 மாற்றுத் திறனாளிகள் உள்ளனர், இது 1,247 நிறுவனங்களை நிறுவ வழிவகுத்துள்ளது என்றார். சமூக நீதி மற்றும் அதிகாரமளித்தல் துறை, சமூகப் பாதுகாப்பு இயக்குநரகம், குஜராத் மாநில ஊனமுற்றோர்  நிதி மற்றும் மேம்பாட்டுக் கழகம், குஜராத் அரசின் ஆதரவுடன் மாற்றுத் திறனாளிகளுக்கான அதிகாரமளித்தல் மையம்  அதன் வளாகத்தில் உள்ளது.
மாநாட்டு அறையில் இருந்த அதிகாரிகளுக்கும் கார்ப்பரேட் தலைவர்களுக்கும் இடையே ஆலோசனை கூட்டம் நடைபெற்றது. ஒரு மணி நேரம் நடந்த வட்டமேஜை விவாதத்தில் அணுகல், உதவி மற்றும் உதவி சாதனங்கள், மாற்றுத் திறனாளிகளுக்கான
செயற்கை நுண்ணறிவு, வேலை வரைபடம், தொழில்முனைவோர் வாய்ப்புகள் மற்றும் ஊனமுற்றோர் உணர்திறன் தொடர்பான தலைப்புகள் அடங்கும்.
பிரதமர் அலுவலகம்
சர்தார் வல்லபாய் படேல் உயிரியல் பூங்காவை தொடங்கி வைத்தார் பிரதமர்
கெவாடியா வளர்ச்சி திட்டங்களுக்கு அடிக்கல்
ஒற்றுமை படகு சேவை தொடக்கம்
குஜராத் மாநிலத்தில் உள்ள கெவாடியாவில், சர்தார் படேல் தேசிய உயிரியல் பூங்கா, பிரம்மாண்ட பறவை கூண்டு ஆகியவற்றை பிரதமர் திரு நரேந்திர மோடி தொடங்கி வைத்தார். கெவாடியா ஒருங்கிணைந்த வளர்ச்சி திட்டத்தின் கீழ் 17 திட்டங்களை அவர் நாட்டுக்கு அர்ப்பணித்தார் மற்றும் 4 புதிய திட்டங்களுக்கும் அவர் அடிக்கல் நாட்டினார். புதிய படகு வழித்தடம், புதிய கோரா பாலம், கருடேஸ்வர் அணை, அரசு குடியிருப்புகள், பேருந்து நிறுத்தம், ஒற்றுமை நர்சரி, கல்வானி சுற்றுச்சூழல் சுற்றுலா, பழங்குடியின விடுதி போன்ற திட்டங்களை அவர் தொடங்கி வைத்தார். ஒற்றுமை படகு சேவையையும் அவர் கொடியசைத்து தொடங்கி வைத்தார்.
வனப் பயணம் மற்றும் பிரம்மாண்ட பறவைகள் கூண்டு:
சர்தார் வல்லபாய் படேல் உயிரியல் பூங்காவில் உள்ள பிரம்மாண்ட பறவைகள் கூண்டு பற்றி பிரதமர் கூறுகையில், ‘‘ இந்த உயரமான பறவைகள் கூண்டு, பறவைகளை ரசிப்பர்களுக்கு மகிழ்ச்சி அளிக்க கூடியதாக இருக்கும். கெவாடியாவுக்கு வந்து, உயிரியல் பூங்காவில் உள்ள இந்த பறவைகள் கூண்டை பாருங்கள். இது மிகச் சிறந்த கற்றல் அனுபவமாக இருக்கும்’’ என்றார்.
மிக நவீன தொழில் நுட்பத்துடன் உருவாக்கப்பட்டுள்ள உயிரியல் பூங்கா, 375 ஏக்கரில் பரந்து விரிந்துள்ளது. 29 மீட்டர் முதல் 180 மீட்டர் உயரம் வரை 7 விதமான இடங்கள் இங்கு உள்ளன. இங்கு 1100 பறவைகள், விலங்குகள் மற்றும் 5 லட்சம் தாவரங்கள் உள்ளன. இது மிகவும் விரைவாக உருவாக்கப்பட்ட உயிரியல் பூங்கா. இதில் இரண்டு விதமான பறவை கூண்டுகள் உள்ளன. ஒன்றில் உள்நாட்டு பறவைகளும், மற்றொன்றில் கவர்ச்சிகரமான பறவைகளும் உள்ளன. இது பறவைகளுக்கான உலகின் மிகப் பெரிய கூண்டு. இதைச் சுற்றிலும் செல்ல பிராணிகளின் மண்டலம் உள்ளது. இங்குள்ள பஞ்சவர்ண கிளி, அழகு கிளிகள், முயல்கள், அழகு எலிகள் ஆகியவற்றை தொட்டு பார்த்து மகிழ்ச்சியடையலாம்.
ஒற்றுமை படகு சேவை:
ஒற்றுமை படகு சவாரி மூலம் ஒருவர், ஷ்ரஸ்தா பாரத் பவனிலிருந்து, ஒற்றுமை சிலை அமைந்துள்ள பகுதியை 6 கி.மீ தூரத்துக்கு 40 நிமிடங்கள் சுற்றி பார்க்க முடியும். இதற்காக தொடங்கி வைக்கப்பட்டுள்ள நவீன படகில் ஒரே நேரத்தில் 200 பேர் பயணம் செய்யலாம். இந்த படகு சேவை செயல்பாட்டுக்காக புதிய கோரா பாலம் கட்டப்பட்டுள்ளது. ஒற்றுமை சிலையை, சுற்றுலாப் பயணிகள் பார்வையிடுவதற்காகவே, படகு வழித்தடம் உருவாக்கப்பட்டுள்ளது.
-----
(
பிரதமர் அலுவலகம்
மகளிர் சக்திக்கு பிரதமர் வணக்கம்
நாரி சக்தி வந்தன் சட்டத்தின் மூலம் கிடைக்கும் ஆற்றல், அமிர்த கால தீர்மானங்களை மேலும் வலுப்படுத்தப் போகிறது என்று பிரதமர் நம்பிக்கை
பாபா விஸ்வநாதரின் நகரமான காசியில் எங்கு சென்றாலும் தாய்மார்கள், சகோதரிகள் மற்றும் மகள்கள் காட்டிய உற்சாகத்தைக் கண்டு நெகிழ்ந்து போனதாக பிரதமர் திரு. நரேந்திர மோடி கூறினார். நாரி சக்தி வந்தன் சட்டம் அவர்களுக்குள் நிரப்பியுள்ள ஆற்றல், அமிர்த கால தீர்மானங்களை மேலும் வலுப்படுத்தப் போகிறது என்று திரு மோடி மேலும் கூறினார்.
எக்ஸ் சமூக ஊடக பதிவு ஒன்றில் பிரதமர் கூறியதாவது:
“பெண்களின் சக்தியை வணங்குகிறேன்!
இன்று நான் பாபா விஸ்வநாதரின் நகரத்திற்குச் சென்ற இடங்களிலெல்லாம் தாய்மார்கள், சகோதரிகள் மற்றும் மகள்களின் உற்சாகம் நிரம்பி வழிந்தது. நாரி சக்தி வந்தன் சட்டம் நம் குடும்பங்களில் விதைத்திருக்கும் ஆற்றல், அமிர்த காலத்தின் தீர்மானங்களை மேலும் வலுப்படுத்தப் போகிறது.”
(AP/BR/KRS
(
பிரதமர் அலுவலகம்
பிரதமர் மோடி, நார்வே பிரதமருடன் சந்திப்பு
இந்தியா நார்டிக் இரண்டாவது மாநாட்டுக்கு இடையே கோபன்ஹேகனில் பிரதமர் திரு நரேந்திர மோடி, நார்வே பிரதமர் திரு ஜோனாஸ் கர் ஸ்டோரை சந்தித்து பேசினார். கடந்த 2021 ஆம் ஆண்டு அக்டோபர் மாதம் நார்வே பிரதமர் திரு ஸ்டோர் பொறுப்பேற்றுக் கொண்ட பிறகு முதன் முறையாக இரு தலைவர்களும் சந்தித்து கொண்டனர்.
அப்போது இருதரப்பு உறவில் தற்போதைய நடவடிக்கைகள், எதிர்கால ஒத்துழைப்பு குறித்து இருநாட்டு பிரதமர்களும் ஆய்வு மேற்கொண்டனர். புதுப்பிக்கத்தக்க எரிசக்தி, சூரிய மற்றும் காற்றாலைத் திட்டம், மீன்பிடிப்பு, நீர் மேலாண்மை, மழைநீர் சேகரிப்பு, விண்வெளி ஒத்துழைப்பு, நீண்டகால உள்கட்டமைப்பு முதலீடு, சுகாதாரம் மற்றும் கலாச்சாரம் ஆகிய துறைகளில் இணைந்து செயல்படுவது குறித்து இருதலைவர்களும் விவாதித்தனர்.
பிராந்திய மற்றும் சர்வதேச அளவில் ஏற்பட்ட வளர்ச்சிகள் குறித்து அவர்கள் விவாதித்தனர். ஐநா பாதுகாப்பு குழுவில் உறுப்பினர்களாக இடம் பெற்றுள்ள இந்தியாவும், நார்வேயும், சர்வதேச விவகாரங்களில் பரஸ்பரம் இணைந்து செயல்பட முடிவு செய்யப்பட்டது.
பெட்ரோலியம் மற்றம் இயற்கை எரிவாயு அமைச்சகம்
2023 ஏப்ரல் 17-18ம் தேதிகளில் பயோ-கேஸ் சார்ந்த உலகளாவிய மாநாடு
புதுதில்லியில் ஏப்ரல் 17-18ம் தேதிகளில் மத்திய பெட்ரோலியம் மற்றும் இயற்கை எரிவாயுத்துறை சார்பில் உயிரி-எரிபொருள்  சார்ந்த உலகளாவிய மாநாடு நடைபெறவுள்ளது. இந்திய பசுமை எரிவாயு கூட்டமைப்பின் சார்பில் ஏற்பாடு செய்யப்பட்டுள்ள இந்த மாநாட்டில் சுத்திகரிக்கப்பட்ட பயோ-கேஸ் தொழிற்சாலைகள் மேம்பாட்டிற்கு மத்திய அரசு மேற்கொண்டு வரும் முனைப்பான நடவடிக்கைகள், கொள்கையில் மேற்கொள்ள வேண்டிய மாற்றங்கள் உள்ளிட்டவைக் குறித்து விவாதிக்கப்படவுள்ளன.
மத்திய வீட்டுவசதி, நகர்புற விவகாரங்கள், பெட்ரோலியம் மற்றும் இயற்கை எரிவாயுத்துறை அமைச்சர் திரு.ஹர்தீப் சிங் பூரி இந்த மாநாட்டைத் தொடங்கி வைக்கிறார். இந்த மாநாட்டில் மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு. நிதின் கட்கரி, பெட்ரோலியம் மற்றும் இயற்கை எரிவாயுத்துறைச் செயலாளர் திரு.பங்கஜ் ஜெயின் ஆகியோர் சிறப்பு விருந்தினர்களாக கலந்து கொள்கின்றனர்.
2070ம் ஆண்டு வாயு உமிழ்வில்லாத இந்தியாவை உருவாக்க திட்டமிட்டுள்ள மத்திய அரசு வாயு உமிழ்வை கட்டுப்படுத்துவதற்கான பல்வேறு முன்னெடுப்புகளை மேற்கொண்டு வருகிறது. குறிப்பாக, மலிவானப் போக்குவரத்தை முன்னோக்கிய நீடித்த மாற்று திட்டத்தின் கீழ் வாயு உமிழ்வை குறைப்பதில் சுத்திகரிக்கப்பட்ட பயோ-கேஸ் முக்கியப் பங்கு வகிக்கும் என்பதை கருத்தில் கொண்டு பயோ-கேஸ் சார்ந்த நடவடிக்கைகள் முன்வைக்கப்பட்டு வருகின்றன. அதிக கலோரி மதிப்பைக் கொண்ட சுத்திகரிக்கப்பட்ட பயோ-கேஸ் என்பது சுத்திகரிக்கப்பட்ட இயற்கை எரிவாயுவை ஒத்த அம்சங்களை கொண்டிருப்பதால், அதனை பசுமையான புதுப்பிக்கத்தக்க எரிசக்திக்கு சிறந்த மாற்றாகப் பயன்படுத்த முடியும்.
இந்த மாநாட்டில் சுத்திகரிக்கப்பட்ட பயோ-கேஸ் ஆலை அமைப்பாளர்கள், முதலீட்டாளர்கள் மத்திய மற்றும் மாநில அரசுகளின் பிரதிநிதிகள், இந்தியன் ஆயில் கார்ப்பரேஷன் லிமிட்டெட், ஹிந்துஸ்தான் பெட்ரோலியம் கார்ப்பரேஷன் லிமிட்டெட், கெயில் உள்ளிட்ட இந்திய எண்ணெய் நிறுவனங்களின் பிரதிநிதிகளும் பங்கேற்க உள்ளனர்.
ஜவுளித்துறை அமைச்சகம்
கைத்தறி துறையை ஊக்குவிக்க தரமான மூலப்பொருட்கள் விநியோகம்
நாடாளுமன்றத்தின் மாநிலங்களவையில் உறுப்பினர்களின் கேள்விகளுக்கு இன்று எழுத்துப்பூர்வமாக பதிலளித்த ஜவுளி இணை அமைச்சர் திருமதி தர்ஷனா ஜர்தோஷி கீழ்காணும் தகவல்களை அளித்தார்.
கைத்தறி நெசவாளர்களுக்கு நியாயமான விலையில் நூல் கிடைப்பதற்காக மூலப்பொருள் வழங்கும் திட்டம் நாடு முழுவதும் செயல்படுத்தப்பட்டு வருகிறது. இத்திட்டத்தின் கீழ், அனைத்து வகையான நூல்களுக்கும் சரக்குப் போக்குவரத்துக் கட்டணம் அவர்களுக்குத் திருப்பி அளிக்கப்படுகிறது.
மேலும், பருத்தி துணி நூல், உள்நாட்டு பட்டு, கம்பளி மற்றும் கைத்தறி நூல், இயற்கை இழைகளின் கலப்பு நூல் ஆகியவற்றிற்கு அளவு உச்சவரம்புடன் கூடிய 15% விலை மானியம் தரப்படுகிறது.
கைத்தறி நெசவாளர்களுக்கு தேசிய கைத்தறி மேம்பாட்டுக் கழகத்தால் கிடங்குகள் மூலம் தேவையான தரத்தில் சாயங்கள் மற்றும் ரசாயனங்கள் கிடைக்க செய்யப்படுகின்றன.
திறன் மேம்பாடு என்பது ஒரு தொடர்ச்சியான செயல்பாடாகும். சமர்த் எனப்படும் கைத்தறி உள்ளிட்ட ஜவுளித் துறையின் திறன் மேம்பாட்டுத் திட்டத்தின் கீழ், நெசவாளர்களுக்கு நெய்தல், சாயமேற்றுதல் , வடிவமைப்பு ஆகியவற்றில் திறன் மேம்பாட்டு நடவடிக்கைகள் மேற்கொள்ளப்படுகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777653